
Noi, Dacii, înfiinţăm 
PARTIDUL DACIA ETERNĂ 
 
Fără un partid (parlamentar!), idealurile noastre nu se pot împlini. Toţi suntem 
convinşi că aşa e. Convingerile se împlinesc prin fapte. Cei ce-şi ascultă glasul 
conştiinţei, vor acţiona pentru înfiinţarea acestui partid. De ce Partidul Dacia 
Eternă? Denumirea de Dacia se reactivează în sufletul Românilor. Semnul 
partidului şi semnul electoral: Efigia lui Burebista Unificatorul.  Marele martir 
unificator de ţară, Burebista, ne-a adunat pe noi, dacii, într-un singur stat. Mihai 
Viteazu, marele martir unificator de ţară, ne-a adunat pe noi, dacii, într-un singur 
stat. Focul unificator l-a călăuzit pe Al. Ioan Cuza, la Unirea Moldobei cu Ţara 
Românească. Mihail Eminescu, marele martir unificator de ţară, martir al Unirii 
Transilvaniei cu România, dacă nu ar fi fost asasinat, ar fi fost prezent, în plină 
activitate creatoare, la Alba Iulia, la 1 Decembrie 1918. Azi acţionează, din 
lumea sa spirituală, în mijlocul românilor de la răsărit de Prut, în Basarabia, 
Ţinutul Herţa, nordul Bucovinei şi în nordul Maramureşului, pentru Reîntregirea 
României, sau cum îi spunea el, pentru Dacia Mare, cu alte cuvinte pentru 
Reîntregirea Daciei. Şi mai spunea Mihail Eminescu, în România totul 
trebuie dacizat. Se impune precizarea, că prin revenirea la numele de Dacia, 
avem continuitatea noastră multimilenară, cu multă vreme de dinainte de 
Hristos. La 1 Decembrie 1918 a fost încununată mişcarea unificatoare de la 
Burebista, până atunci. Ea continuă şi azi, până la deplina Reîntregire. Acestă 
forţă ne-a solidarizat şi ne solidarizeză, ea ne înnobilează trăsăturile de caracter, 
ea ne dă energia şi disciplina necesare pentru a ne redresa din criza economică şi 
a redeveni stăpâni în ţara noastră. În acest partid îşi au loc toţi românii care 
doresc să nu se mai simtă singuri, loviţi de vremi.  Revenirea la numele de Dacia 
va avea loc numai dacă românii vor hotărî aşa ceva, după ce istoria getodacilor 
(geţii şi dacii, două denumiri pentru un singur neam, cu o limbă unică) va fi 
predată în şcoli, după ce vor afla că din vremile de dinainte de Hristos, până azi, 
dacii au fost prezenţi în istorie,  sunt prezenţi în istorie. Că noi cei de azi suntem 
fiii, nepoţii şi strănepoţii getodacilor de dintotdeauna. Testele genetice atestă, 
fără nici o îndoială, aşa ceva. Denumirile de dac şi Dacia nu au dispărut 
niciodată. Spiriutl dac ne fortifică pe noi, românii de azi, în faţa primejdiilor la 
care este supusă România. 
 Partidul Dacia Eternă va avea un guvern propriu Acest guvern va funcţiona în 
mod real, pornind de la bugetul de care dispune Guvernul actual al României, 
dar identificând şi alte posibilităţi de propăşire a naţiunii. Profesorii universitari 
şi alţi specialişti de bunăcredinţă au fost ignoraţi de zeci de ani. Politicienii 
corupţi, având controlul principalelor instituţii ale statului, s-au constituit într-o 
adevărată mafie antinaţională. Guvernul nostru va avea specialiştii necesari 
pentru fiecare minister. Fiecare ministru îşi va alege oamenii de specialitate 
pentru ministerul pe care-l va conduce. E vorba deci, de un guvern alternativ 
funcţional. Va fi o competiţie accerbă, pentru viitorii miniştri, din rândurile 

cărora va fi ales şi primul-minstru. Fiecare candidat va depune un dosar cu 
structura ministerului, cu oamenii pe care doreşte să-i aibă în minister şi cu 
proiectele pe care vrea să le pună în practică. Absolvenţii de facultate, din ţară şi 
străinătate, credem că se vor solidariza cu Partidul Dacia Eternă. Vor avea 
posibilitatea să profeseze în ţară, cu un salar bun. Se poate! 
Noi, Românii, suntem, fiecare, în faţa unui examen.  Existenţa unei naţiuni nu se 
discută, ci se afirmă!  Acum, prin participare! În concluzie, aşteptăm pe cei care 
se vor angaja în strângerea semnăturilor necesare la judecătorie, în vederea 
legalizării acestui parftid. Ne adresăm celor care au dragoste de Neam. Nu există 
român care să nu poată cumpăra un teanc de hârtie, pentru a face copii xerox, 
după modelul pentru semnături. Dacă vor fi doi-trei români care vor acţiona 
împreună, totul va fi mai uşor. Aşteptăm numele celor care se vor angaja pentru 
strângerea de semnături în satele , comunele şi oraşele ţării. După ce vom afla 
câţi voluntari  aveam, vom trece la etapa următoare. Toţi românii sunt chemaţi, 
dar aleşi vor fi doar cei care vor participa. Acum se cerne, se alege lumina 
Neamului. Dumnezeu ajută doar pe cei care participă la lucrul cel bun.  Salvarea 
Neamului Românesc este o lucrare sfântă! 

Listele vor cuprinde cel puţin 25.000 de semnături de susţinere din partea 
persoanelor domiciliate în cel puţin 18 din judeţele ţării şi municipiul Bucureşti. 
Vă rugăm să adunaţi pentru fiecare judeţ câte 1500 de semnături. Nu e mult. 
Fie şi trei oameni dintr-un judeţ, dacă fiecare adună câte 500 de semnături, 
avem totalul de 1500. Desigur pot fi mai mulţi şi munca va fi mai uşoară.Citiţi 
Cum se adună semnăturile. 
Această activitate o considerăm  voluntară.  
Adunarea de semnături de către noi e un semn că suntem capabil să ducem o 
acţiune prin noi înşine, de la început până la sfârşit. Bună dimineaţa, Dacie 
Eternă! România are nevoie de tine! 

